Letter from Sarapammon to Ammonius
Material: papyrus
Place: Oxyrhynchites
Categories: Brief (geschäftlich)
Sarapammon an Ammonios
Einnahme der rückständigen Beträge
κυρίῳ [μου ἀδ]ελφῷ Ἀμμωνίῳ 
Σαραπάμμων χαίρειν. 
ἀπήντησεν πρὸς σὲ ὁ ἀδελφὸς 
ἡμῶν Δωρόθεος ἀξ[ι]ωθεὶς ὑπʼ ἐ
μοῦ ὥστε αὐτὸν ἀπετῆσαι τὰς ἐχθέσις 
τὰς λοιπαζομένας τῆς τεταρ ἰνδικτίωνος. 
οἶδας ὅθι καὶ τὰ ἐνέχυρα ἡ[μ]ῶν ἔξω εἰσὶν 
καὶ ὁ πατὴρ ἡμῶν Διόσκορος ἔχρησεν ἡμῖν 
καὶ αὐτὸν θέλομεν πληρῶσαι· διὸ σπουδή σοι 
γενέσθω συνβαλέσθαι αὐτῷ μετὰ καὶ τῶν 
συμμάχων ἄχ[ρ]ις οὗ ἂν τὴν ἀ[π]έτησιν ποιή
σῃ τῆς τετάρτ[η]ς ἰνδικτίωνος· αὐτὸς γὰρ 
καὶ τὸν λόγον αὐτῶν δύναται εἰδέναι 
καὶ διὰ τοῦτο ἠξίωσα αὐτὸν ἀπαντῆσαι 
καὶ τὴν ἀπέτησιν ποιηση ἵνα δυνηθῶ
μεν καὶ Διόσκορον πληρῶ
σαι καὶ τὰ ἐνέχυρα ἡμῶν ἀνα
κομισώμεθα. μὴ οὖν ὀκνήσῃς συνβαλέ
σθαι αὐτῷ μετὰ καὶ τῶν συμμάχων ἄχρις 
οὗ ἂν τὴν ἀπέτησιν ποιήσῃ. ἐρρῶ
σθαί σε εὔχομαι πολλοῖς 
χρόνοις, ἄδελφε.